**STRUČNE O KRSTE a o tom, čo treba rozvíjať na prijatie ďalších sviatostí**

**VIERA** – je podmienkou pre krst a pre prijatie každej sviatosti.

**KRST** (sviatosť, cez ktorú sa stávame Božími deťmi a medzi sebou bratmi a sestrami v Ježišovi Kristovi).

Koniec starého života (všetkého, čo sa minie). Už nemôžeme žiť bez Krista, bez neho sa všetko stratí.

Začiatok nového života (toho, čo všetko pominuteľné premieňa – dáva mu Božiu hodnotu)

Ničí všetky hriechy (odstraňuje prekážku medzi nami a Bohom)

Dáva nám účasť na Božom živote. (Rastieme v schopnosti žiť v priateľstve s Bohom... to, čo je Božie sa stáva aj našim).

Stávame sa súčasťou Cirkvi (spoločenstva ľudí a Boha)

Učíme sa rásť v Božej láske, aby sme sa stávali darom jeden druhému. (V nebi to bude dokonalé....)

**ZÁKLADÁ ÚLOHA je ROZVÍJAŤ a CHRÁNIŤ BOŽÍ ŽIVOT:**

- čítať a počúvať Božieho Slova,

- deliť sa o božie Slovo (rozprávať sa o jeho význame pre nás a ako naň odpovedať aj o tom, čo pre nás Boh koná...)

- účasť na sv. omši aspoň každú nedeľu a prikázaný Sviatok

- zriekať sa všetkého zla (lebo oslabuje a ničí Boží život v nás a zostane nám iba to, čo sa nám minie.)

- zriekať sa spolupráce so Zlým duchom – teda hriechu

- vyhýbať sa pokušeniam (lebo nám klamú, že existuje lepšia cesta k šťastiu ako s Bohom)

- pristupovať k sv. spovedi – pravidelne

- pripomínať si krstné sľuby

- modliť sa (komunikovať s Bohom) a pomáhať druhým

**PREJAVOVAŤ BOŽÍ ŽIVOT môžeme len v spojení s Ježišom KRISTOM: (s ním máme účasť na 3 oblastiach Ježišovho života)**

*KRÁĽOVSKÝ ÚRAD* – znamená - žiť podľa božích pravidiel (hovoria nám, čo je dobré a čo máme robiť, ako žiť) – s Ježišom „kraľujeme“

*PROROCKÝ ÚRAD* – znamená - spoznávať pravdu v rozhovore (v modlitbe a počúvaní) s Bohom a s tými, ktorí tiež spoznávajú Boha. Túto pravdu si máme pamätať, pripomínať, žiť a OHLASOVAŤ svojim príkladom i slovom ak treba

*KŇAZSKÝ ÚRAD* – znamená prinášať obetu, aby sme sa mohli stávať darom pre Boha (odpovedáme na dar jeho života pre nás) a tiež sa stávame darom pre druhých... takto sa môže v našom živote a okolí šíriť skutočná láska

**KOŠIELKA** – biele rúcho ktoré dostávame pri krste – je znakom Božej hodnosti – božieho života v našej duši.

**KRSTNÁ SVIECA** – svetlo od Ježiša, ktorý nám ukazuje ako máme žiť, aby sme dosiahli plný a večný život.

**MODLITBA OTČE NÁŠ** – v nej je všetko, čo potrebujeme pre život – v nej si to uvedomujeme a zároveň aj o to prosíme.

**MODLITBA OBETOVANIA DIEŤAŤA** – dieťa nie je vlastníctvo, ale dar **na Božiu oslavu**, zverené rodičom, aby **získalo večný život** (spásu), bolo **darom pre** rodičov i pre svet.

**POŽEHNANIE** – je potrebné, aby naša snaha nebol a márna. (podmienkou účinku požehnania, je snaha rásť v priateľstve s Bohom – dovoliť, aby nám Boh mohol pomáhať a prijímať dary, ktoré nám z lásky dáva.)